|  |
| --- |
| **DOKUMENT ZA INTERNETSKO SAVJETOVANJE O NACRTU OPĆEG AKTA** |
| **Nacrt****Odluke o načinu pružanja javne usluge sakupljanja komunalnog otpada** **na području Općine Ferdinandovac** |
| **OPĆINA FERDINANDOVAC** |
| **Početak savjetovanja****14.01.2022.** | **Završetak savjetovanja****15.02.2022.** |

RAZLOG DONOŠENJA

|  |
| --- |
|  ZAKON O GOSPODARENJU OTPADOM („Narodne novine“ broj 84/2021) stupio je na snagu 1. kolovoza 2021. godine te sukladno članku 178. općine i gradovi su u obvezi donijeti nove odluke o načinu pružanja usluge koja obuhvaća uslugu prikupljanja otpada na lokaciji obračunskog mjesta, uslugu preuzimanja otpada te prijevoza i predaje otpada ovlaštenoj osobi i to u roku 6 mjeseci od stupanja na snagu.  Općinsko vijeće nakon 30 dana prethodnog savjetovanja sa zainteresiranom javnošću donosi Odluku o načinu pružanja javne usluge. Sastavni dio Odluke su opći uvjeti pružanja usluge. U roku od 15 dana od donošenja Odluka se dostavlja Ministarstvu i objavljuje u službenom glasilu i na webu.  Gradovi i općine u potpunosti su odgovorni za uspostavu sustava javne usluge sakupljanja komunalnog otpada na svome području.  Odluka mora sadržavati iznos cijene obvezne minimalne javne usluge (OMJU, fiksni dio računa), a može navoditi i kriterije za umanjenje cijene ( čl.66 stavak 2. točka 2.) i uvjete za oslobođenje od plaćanja usluge. Članak 73. izričito navodi da ovi kriteriji moraju poticati korisnika na odvojenu predaju MKO od reciklabilnih frakcija, biootpada, glomaznog i opasnog komunalnog otpada te kompostiranje.  U odluci je potrebno odrediti dvije cijene OMJU, jednu jednaku za sve korisnike kućanstvo i drugu za sve korisnike koji nisu kućanstvo. Taj fiksni dio je iznos određen odlukom i ne ovisi o količini predanog otpada, veličini spremnika, broju odvoza ili korištenja nekretnine u nekom periodu (iznimka su nekretnine koje se trajno ne koriste iz članka 71. ZGO). Nadzor zakonitosti Odluke vrši Ministarstvo. Ukoliko ono ustanovi nedostatke, dat će uputu općinskom vijeću da ih otkloni u roku od 15 dana. Ukoliko se nedostaci ne uklone, Ministarstvo obustavlja primjenu Odluke i predmet upućuje Visokom upravnom sudu. Izvršno tijelo tada mora donijeti Odluku o nužnom načinu pružanja javne usluge i naplate jedinstvene cijene usluge (čl. 135.). -  Cjenik kojeg donosi davatelj javne usluge, sukladno članku 77. Zakona (prethodno savjetovanje 30 dana, dobivena izričita suglasnost izvršnog tijela Općine, izjava direktora davatelja javne usluge i izvršnog tijela da je cjenik zakonit i poticajan za korisnike) određuje jediničnu cijenu – varijabilni dio računa – zasebno za kategoriju kućanstva i ne-kućanstva. Davatelj usluge cjenik u roku od 15 dana mora dostaviti Ministarstvu, obavijestiti korisnike i objaviti u službenom glasilu općine i na svome webu cjenik, suglasnost i očitovanja direktora i izvršnog tijela Općine.  Općine su obvezne o svojem trošku osigurati provedbu informativnih aktivnosti u svezi gospodarenja otpadom na svom području (minimum 1 tribina godišnje i informativne publikacije, također i informacije o gospodarenju otpadom moraju biti ažurirane na webu općine). Dakle, to ne financira davatelj javne usluge, nego predstavlja proračunsku stavku Općine. Izvršno tijelo Općine do 31. ožujka tekuće godine dostavlja godišnje izvješće o provedbi izobrazno-informativnih aktivnosti za prethodnu godinu putem aplikacije Ministarstvu. Nadzor u dijelu koji se odnosi na javnu uslugu sakupljanja komunalnog otpada, spaljivanje otpada od strane fizičkih osoba te na nepropisno skladištenje, ostavljanje, odbacivanje ili odlaganje otpada od strane fizičke osobe ili nepoznatih osoba provodi komunalni redar (čl.136.st.5.).  Novina je da komunalni redar rješenjem naređuje uklanjanje otpada i osobi za koju se bilo kako može dokazati da je odbacila otpad i bez toga da je netko uhvaćen na djelu (snimka, slika, svjedočenje…). Ukoliko se obveza po tom rješenju nije ispunila u roku ne dužem od 6 mjeseci, Općina mora ukloniti otpad na teret izvršenika. ( čl. 145) Vlada i Ministar će pojedine provedbene akte donijeti u roku od 6 mjeseci do godine dana. U međuvremenu se primjenjuju dosadašnji podzakonski akti, za kršenje kojih su propisane kazne od 100.000 – 800.000 kn za pravne osobe i JLS te 30.000 – 70.000 kn za odgovorne osobe. Županije su do 1.1.2024. dužne donijeti PGO-e, a do tada se primjenjuju PGO-i JLS, a izvršno tijelo Općine za 2021, 2022. i 2023. godinu dostavljaju županiji godišnja izvješća o provedbi PGO RH i objavljuju ih u službenom glasilu.  Vezano za oslobođenja, odlukom je omogućeno da se pojedine socijalne kategorije stanovništva oslobode temeljem odluke Jedinstvenog upravnog odjela te za taj dio općina financira cijenu, te umanjenje za kućanstva za 1 ili 2 člana starijih od 65 godina (članak 15. i 16. Odluke, te cjenik) |

Pozivamo predstavnike javnosti od 14.sječnja 2022. do najkasnije do 15. veljače 2022. godine dostave svoje komentare na Nacrt o načinu pružanja javne usluge sakupljanja komunalnog otpada na području Općine Ferdinandovac putem OBRASCA za savjetovanja na e-mail: **opcina.ferdinandovac1@kc.t-com.hr**

Po završetku savjetovanja, svi pristigli doprinosi bit će javno dostupni na internetskoj stranici Općine Ferdinandovac te priloženi uz prijedlog akta o kojem će raspravljati Općinsko vijeće Općine Ferdinandovac.

Ukoliko ne želite da Vaš doprinos bude javno objavljen, molimo Vas da to jasno istaknete pri dostavi obrasca.

Zahvaljujemo na doprinosu u izradi što kvalitetnijeg Nacrta Odluke.

Jedinstveni upravni odjel Općine Ferdinandovac

KLASA: 013-03/22-02/1

URBROJ: 2137-15-22-1

Ferdinandovac, 14. siječnja 2022.